पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते मरीजों के बीच यह अच्छी खबर है कि 2921 संक्रमित मरीज अब स्वस्थ भी हो रहे हैं। तिरुपति प्लेटिनम कॉलोनी में रहने वाली 57 साल की शिखा ढाकवाले 40 प्रतिशत संक्रमित थी। उन्हें पहले चरक में भर्ती करवाया गया। संक्रमण ज्यादा होने से उन्हें बाद में माधवनगर में शिफ्ट किया गया। 19 दिन तक इलाज चला। महिला ने हिम्मत नहीं हारी, आखिरकार कोरोना को मात दी और डिस्चार्ज होकर अपने घर पहुंची।
उन्होंने कहा डॉक्टर्स और अस्पताल के स्टाफ की चिकित्सकीय सेवाओं से मैं स्वस्थ हुई हूं। मरीजों को डरने की जरूरत नहीं है, कोरोना बीमारी में ठीक हो सकते हैं। युवा इंजीनियर विनीत भार्गव ने कोरोना को मात दी है। अब वे स्वस्थ होकर सामान्य जीवन जी रहे हैं। आरआर टीम के नोडल अधिकारी डॉ. रौनक एलची ने बताया ऑक्सीजन लेवल कम होने के बावजूद मरीज ने हिम्मत नहीं हारी। उसके स्वास्थ्य में लगातार सुधार होता रहा और हॉस्पिटल से डिस्चार्ज होकर घर पहुंचा। संक्रमित मरीज स्वस्थ हो रहे हैं। गुरुवार को भी 349 मरीज ठीक होकर घर पहुंचे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn